arnastofnun/IGC-2024 huggingface dataset:
S-2679/2023

Mál þetta var þingfest 7. nóvember 2023 og dómtekið sama dag. Málið höfðaði Lögreglustjórinn á Suðurnesjum með ákæru 2. október 2023 á hendur ákærða, M-x-x H-x-x, fd. [...], ríkisborgara [...], fyrir misnotkun skjals, með því að hafa, mánudaginn 20. mars 2023, er tollverðir og lögregla höfðu afskipti af ákærða í flugstöð Leifs Eiríkssonar í kjölfar komu hans til landsins, framvísað, í blekkingarskyni, austurísku ferðaskilríki annars manns, ánafnað A, fd. 00.00.0000, númer [...], með gildistímanum frá [...] til [...].

Telst háttsemi þessi varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

I.

Ákærði mætti við þingfestingu málsins þann 7. nóvember sl. játaði afdráttarlaust sök samkvæmt ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa, þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar þykir rétt heimfærð til refsiákvæða.

Ákærði er fæddur í maí [...]. Sakavottorð ákærða, sem er ríkisborgari[...], liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga. Ekki eru tilefni til þess að skilorðsbinda refsinguna. Engan sakarkostnað leiddi af meðferð málsins. Ákærði greiði málsvarnarþóknun skipaðs verjanda síns, K-kvk-ef E-kvk-ef H-kvk-ef lögmanns, 150.660 krónur að meðtöldum virðisaukaskatti. Af hálfu ákæruvalds fór D-kk-nf R-kk-nf aðstoðarsaksóknari með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, M-x-x H-x-x sæti fangelsi í 30 daga.

Ákærði greiði málsvarnarþóknun skipaðs verjanda síns, K-kvk-ef E-kvk-ef H-kvk-ef lögmanns, 150.660 krónur að meðtöldum virðisaukaskatti.

A-kvk-nf B-kvk-nf
S-2803/2023

Mál þetta, sem dómtekið var 28. nóvember 2023, höfðaði lögreglustjórinn á Suðurnesjum með ákæru 12. október 2023, á hendur K-x-x B-x-x, kt. 000000-0000, [...], fyrir brot gegn lögum um ávana- og fíkniefni, með því að hafa, miðvikudaginn 7. júní 2023, staðið að innflutningi á 103 töflum af ávana- og fíknilyfinu Alprazolam Krka (virkt efni: Alprazolamum), sem ákærði flutti ólöglega til landsins með flugi nr. [...] frá [...] og tollverðir í Flugstöð Leifs Eiríkssonar fundu innan klæða við leit á ákærða við komuna til landsins.

Telst þessi háttsemi ákærða varða við 1. sbr. 4. mgr. 3. gr., sbr. 5. og 6. gr. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 105/2021.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á ofangreindum 103 Alprazolam Krka töflum, með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.

I.

Í fyrirkalli, sem var gefið út 9. nóvember 2023 og birt á lögheimili ákærða 15. nóvember 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot það sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 28. nóvember sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála. Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfærð til refsiákvæða í ákærunni.

Ákærði er fæddur árið 000 og samkvæmt framlögðu sakavottorði hefur honum ekki áður verið gerð refsing. Verður við ákvörðun refsingar tekið mið af þeirri staðreynd. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin 1.080.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 40 daga fangelsi. Fallist er á upptökukröfu ákæruvaldsins eins og nánar greinir í dómsorði. Engan sakarkostnað leiddi af meðferð málsins. Af hálfu ákæruvalds fór D-kk-nf R-kk-nf aðstoðarsaksóknari með málið.

A-kvk-nf B-kvk-nf, aðstoðarmaður dómara, kveður upp dóm þennan.

Dómsorð :

Ákærði, K-x-x B-x-x greiði 1.080.000 krónur í sekt til ríkissjóðs innan fjögurra vikna frá dómsbirtingu en sæti ella 40 daga fangelsi.

Ákærði sæti upptöku á 103 Alprazolam Krkatöflum.

A-kvk-nf B-kvk-nf
S-2817/2023

Mál þetta sem dómtekið var 22. nóvember sl. höfðaði Lögreglustjórinn á höfuðborgarsvæðinu með ákæru þann 24. október sl. á hendur ákærða R-x-x R-x-x, kt. 000000- 0000, [...], [...]:

„fyrir umferðarlagabrot með því að hafa, mánudaginn 11. september 2023, ekið bifreiðinni [...], án gildra ökuréttinda og undir áhrifum áfengis (í blóðsýni mældist vínandamagn 1,61 %) um Lækjargötu í Hafnarfirði, þar sem lögregla stöðvaði aksturinn.

Telst þessi háttsemi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

[...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...]. Samkvæmt framlögðu sakavottorði dags. 12. október 2023 gekkst ákærði undir sektargerð Lögreglustjórans á höfuðborgarsvæðinu þann 13. október 2016 þar sem hann féllst á að greiða 170.000 króna sekt og að þola 24 mánaða sviptingu ökuréttar vegna aksturs undir áhrifum og án þess að hafa öðlast ökuréttindi. Þann 19. september 2018 gekkst ákærði undir viðurlagaákvörðun hjá Héraðsdómi Reykjaness þar sem hann féllst á að greiða 600.000 króna sekt og að þola 5 ára sviptingu ökuréttar vegna aksturs undir áhrifum og sviptur ökurétti. Loks gekkst ákærði undir sektargerð hjá lögreglustjóranum á höfuðborgarsvæðinu þann 21. nóvember 2019 þar sem hann féllst á að greiða 200.000 króna sekt vegna aksturs sviptur ökurétti. Með hliðsjón af framangreindu, skýlausri játningu ákærða og dómvenju í málum sem þessum telst refsing ákærða hæfilega ákveðin fangelsi í 30 daga. Í ljósi framangreinds og með vísan til tilvitnaðra lagaákvæða í ákæru er ákærði sviptur ökurétti ævilangt frá birtingu dómsins að telja.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 30.614 krónur. Um er að ræða kostnað vegna blóðsýnatöku og rannsóknar Háskóla Íslands.

Af hálfu ákæruvaldsins fór K-x-x K-kk-nf með málið.

H-kvk-nf B-kvk-nf R-kvk-nf aðstoðarmaður dómara kveður upp dóm þennan.

Dómsorð :

Ákærði R-x-x R-x-x sæti fangelsi í 30 daga.

Ákærði er sviptur ökurétti ævilangt frá dómsbirtingu.

Ákærði greiði 30.614 krónur í sakarkostnað.

H-kvk-nf B-kvk-nf R-kvk-nf
S-294/2023

Mál þetta, sem dómtekið var 8. mars sl., er höfðað með ákæru útgefinni af lögreglustjóranum á höfuðborgarsvæðinu 24. janúar 2023 á hendur F-x-x P-x-x, kt. [...], [...];

,, fyrir umferðarlagabrot með því að hafa, miðvikudaginn 30. mars 2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,90 ‰ og kókaín 76 ng/ml) um Skútuvog í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

[...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Um málsatvik er skírskotað til framangreindrar ákæru.

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 8. mars sl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...]. Samkvæmt sakavottorði ákærða hefur hann í tvö skipti gengist undir sektargerð hjá lögreglu vegna umferðarlagabrota. Það sem hefur áhrif við ákvörðun refsingar í máli þessu er að ákærði gekkst undir sektargerð 15. janúar 2020 þar sem hann féllst á greiðslu sektar að fjárhæð 14 0.000 krónur og var sviptur ökurétti í tíu mánuði frá þeim degi að telja fyrir ölvunarakstur. Þá gekkst ákærði undir sektargerði 1 0. júní 2020 þar sem hann féllst á að greiða 38 0.000 króna sekt og var sviptur ökurétti í þrjú ár frá þeim degi að telja fyrir ölvunarakstur og akstur sviptur ökuréttindum.

Þykir refsing ákærða með vísan til framangreinds og dómvenju hæfilega ákveðin 30 daga fangelsi daga og 20 0.000 króna sekt í ríkissjóð, sem greiðist innan fjögurra vikna frá dómsbirtingu, en vararefsing skal vera fangelsi í 14 daga. Þá skal ákærði sviptur ökurétti ævilangt frá birtingu dómsins.

Með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 101.712 krónur. Um er að ræða kostnað vegna blóðtökuvottorðs, matsgerðar og rannsóknar á blóðsýni.

Dóm þennan kveður upp H-kvk-nf B-kvk-nf R-kvk-nf aðstoðarmaður dómara.

Dómsorð :

Ákærði, F-x-x P-x-x fangelsi í 30 daga.

Ákærði greiði 200.000 krónur í sekt í ríkissjóð innan fjögurra vikna frá dómsbirtingu en sæti ella 14 daga fangelsi.

Ákærði er sviptur ökurétti ævilangt frá birtingu dómsins að telja.

Ákærði greiði 101.712 krónur í sakarkostnað.

H-kvk-nf B-kvk-nf R-kvk-nf
S-2961/2023

Mál þetta var þingfest 22. nóvember 2023 og dómtekið sama dag. Málið höfðaði Lögreglustjórinn á Suðurnesjum með ákæru 30. október 2023 á hendur ákærða, A-x-x A-x-x, [...] fyrir skjalafals, með því að hafa, föstudaginn 20. október 2023, framvísað við landamæragæslu í flugstöð Leifs Eiríkssonar, í blekkingarskyni, er ákærði hugðist fara úr landi með flugi nr. [...]til [..], breytifölsuðu vegabréfi frá [...], ánöfnuðu A, fd. 00.00.0000, nr. [...], með gildistíma frá [...]til [...].

Telst háttsemi þessi varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

I.

Fyrir dómi játaði ákærði afdráttarlaust sök samkvæmt ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa, þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar þykir rétt heimfærð til refsiákvæða. Sakavottorð ákærða liggur ekki frammi í málinu og hefur hann ekki áður sætt refsingu hér á landi svo kunnugt sé. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga. Ekki eru tilefni til þess að skilorðsbinda refsinguna.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað. Um erað ræða þóknun skipaðs verjanda ákærða fyrir dómi E-kk-ef H-kk-ef lögmanns sem þykir hæfilega ákveðin með hliðsjón af eðli og umfangi málsins 150.660 krónur að meðtöldum virðisaukaskatti. Af hálfu ákæruvalds fór D-kk-nf R-kk-nf aðstoðarsaksóknari með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, A-x-x A-x-x sæti fangelsi í 30 daga.

Ákærði greiði í sakarkostnað 150.660 krónu þóknun verjanda síns, E-kk-ef H-kk-ef.

A-kvk-nf B-kvk-nf
S-2964/2023

Mál þetta, sem dómtekið var 28. nóvember 2023, höfðaði lögreglustjórinn á Suðurnesjum með ákæru 26. október 2023, á hendur I-x-x K-x-x, kt. 000000- 0000, [...];fyrir umferðarlagabrot með því að hafa miðvikudaginn 11. október 2023 ekið bifreiðinni [...]eftir Reykjanesbraut sviptur ökuréttindum.

Telst háttsemi þessi varða við 1. mgr. 5 8., sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Í fyrirkalli, sem var gefið út 7. nóvember 2023 og birt á lögheimili ákærða 22. nóvember 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þaðsem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 28. nóvember sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála. Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfærð til refsiákvæða í ákærunni.

Ákærði er fæddur árið 0000. Samkvæmt sakavottorði hans hefur hann þrívegis áður sætt refsingu. Samkvæmt sakavottorði gekkst hann 11. ágúst 2023 undir lögreglustjórasekt fyrir akstur sviptur ökurétti og varð gerð samtals 120.000 króna sekt. Þá gekkst ákærði 29. ágúst 2023 undir lögreglustjórasekt og varð gerð samtals 200.000 króna sekt fyrir akstur sviptur ökurétti. Loks gekkst hann 10. október 2023 undir lögreglustjórasekt og varð gerð samtals 90.000 króna sek tog sviptur ökurétti í 2 mánuði frá þeim degi að telja fyrir ölvunarakstur.

Ákærði er nú í þriðja skipti sakfelldur fyrir sviptingarakstur. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin 30 daga fangelsi. Ekki eru tilefni til að skilorðsbinda dæmda fangelsisrefsingu. Engan sakarkostnað leiddi af meðferð málsins. Af hálfu ákæruvalds fór Á-kk-nf J-kk-nf aðstoðarsaksóknari með málið. A-kvk-nf B-kvk-nf, aðstoðarmaður dómara, kveður upp dóm þennan.

Dómsorð:

Ákærði, I-x-x K-x-x sæti fangelsi í 30 daga.

A-kvk-nf B-kvk-nf
S-297/2023

Mál þetta, sem dómtekið var 2. mars sl., er höfðað með ákæru útgefinni af lögreglustjóranum á höfuðborgarsvæðinu 24. janúar 2023 á hendur D-x-x S-x-x, kt. [...], [...];

,, fyrir umferðarlagabrot með því að hafa, fimmtudaginn 10. febrúar 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 9,7 ng/ml) um Suðurlandsbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M:

[...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 2. mars sl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...]. Samkvæmt sakavottorði ákærða hefur hann í tvö skipti gengist undir sektargerð hjá lögreglu. Það sem hefur áhrif við ákvörðun refsingar í máli þessu er að ákærði gekkst undir sektargerð 18. nóvember 2019 þar sem hann féllst á greiðslu sektar að fjárhæð 18 0.000 krónur og var sviptur ökurétti í tólf mánuði frá þeim degi að telja fyrir akstur undir áhrifum ávana- og fíkniefna. Þá gekkst ákærði undir sektargerði 1. júní 2021 þar sem hann féllst á að greiða 300.000 króna sekt og var sviptur ökurétti í þrjúár frá þeim degi að telja fyrir akstur undir áhrifum ávana- og fíkniefna.

Þykir refsing ákærða með vísan til framangreind sog dómvenju hæfilega ákveðin 30 daga fangelsiog 120.000 króna sekt í ríkissjóð, sem greiðist innan fjögurra vikna frá dómsbirtingu, en vararefsing skal vera fangelsi í 10 daga.

Með vísan til framangreinds, kröfugerðar ákæruvaldsins og 99 og 101 gr. umferðarlaga nr. 77/2019 er ákærði sviptur ökurétti ævilangt frá birtingu dómsins.

Með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 78.716 krónur. Um er að ræða kostnað vegna blóðtökuvottorðs, matsgerðar og rannsóknar á blóðsýni.

Dóm þennan kveður upp H-kvk-nf B-kvk-nf R-kvk-nf aðstoðarmaður dómara.

Dómsorð :

Ákærði, D-x-x S-x-x fangelsi í 30 daga.

Ákærði greiði 120.000 krónur í sekt í ríkissjóð innan fjögurra vikna frá dómsbirtingu en sæti ella 10 daga fangelsi.

Ákærði er sviptur ökurétti ævilangt frá birtingu dómsins að telja.

Ákærði greiði 78.716 krónur í sakarkostnað.

H-kvk-nf B-kvk-nf R-kvk-nf
S-313/2023

Mál þetta, sem var þingfest og dómtekið í dag höfðaði lögreglustjórinn á Suðurnesjum með ákæru 23. janúar 2023 á hendur ákærða, A-x-x H-x-x S-x-x f. d. [...], ríkisborgara [...];

„fyrir skjalafals, með því að hafa, föstudaginn 23. desember 2022, er lögregla hafði afskipti af ákærða í Flugstöð Leifs Eiríkssonar í kjölfar komu hans til landsins með flugi nr. [...]frá París, Frakklandi, framvísað, í blekkingarskyni, grunnfölsuðu belgísku kennivottorði, ánafnað A, fd. [...], nr. [...], með gildistíma frá 14.09.2021 til 14.09.2031.

Telst háttsemi þessi varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess aðallega að honum verði ekki gerð refsing. Til vara krefst hann þessað honum verði gerð sú vægasta refsing sem lög leyfa. Þá krefst verjandi hæfilegrar þóknunar sér til handa.

Ákærði mætti við þingfestingu málsins og játaði brot sitt án undandráttar. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Sakavottorð ákærða, sem er [...] ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað málsins, sem er þóknun skipaðs verjanda hans fyrir dómi, A-kk-ef V-kk-ef A-kk-ef lögmanns, 18 0.792 krónur að meðtöldum virðisaukaskatti.

Dóm þennan kveður upp H-kvk-nf B-kvk-nf R-kvk-nf aðstoðarmaður dómara.

Dómsorð :

Ákærði A-x-x H-x-x S-x-x, sæti fangelsi í 30 daga.

Ákærði greiði þóknun skipaðs verjanda síns A-kk-ef V-kk-ef A-kk-ef lögmanns 18 0.792 krónurað meðtöldum virðisaukaskatti.

H-kvk-nf B-kvk-nf R-kvk-nf
S-314/2023

Mál þetta, sem var þingfest og dómtekið í dag höfðaði lögreglustjórinn á Suðurnesjum með ákæru 23. janúar 2023 á hendur ákærða, N-x-x A-x-x M-x-x, f. d. [...], ríkisborgara [...];

„fyrir skjalafals, með því að hafa, sunnudaginn 18. desember 2022, er lögregla hafði afskipti af ákærða í Flugstöð Leifs Eiríkssonar í kjölfar komu hans til landsins með flugi nr. [...]frá París, Frakklandi, framvísað, í blekkingarskyni, grunnfölsuðu belgísku kennivottorði, ánafnað honum sjálfum, nr. [...], með gildistíma frá 11.11.2020 til 11.11.2030.

Telst háttsemi þessi varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess aðallega að honum verði ekki gerð refsing. Til vara krefst hann þess að honum verði gerð sú vægasta refsing sem lög leyfa. Þá krefst verjandi hæfilegrar þóknunar sér til handa.

Ákærði mætti við þingfestingu málsins og játaði brot sitt án undandráttar. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í[...]. Sakavottorð ákærða, sem er [...]ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað málsins, sem er þóknun skipaðs verjanda hans fyrir dómi, A-kk-ef V-kk-ef A-kk-ef lögmanns, 180.792 krónur að meðtöldum virðisaukaskatti.

Dóm þennan kveður upp H-kvk-nf B-kvk-nf R-kvk-nf aðstoðarmaður dómara.

Dómsorð :

Ákærði N-x-x A-x-x M-x-x, sæti fangelsi í 30 daga.

Ákærði greiði þóknun skipaðs verjanda síns A-kk-ef V-kk-ef A-kk-ef lögmanns 180.792 krónurað meðtöldum virðisaukaskatti.

H-kvk-nf B-kvk-nf R-kvk-nf